న్యూఢిల్లీ: బీనామీ ఆస్తుల వ్యవహారం ఆర్జేడీ చీఫ్ లాలూ ప్రసాద్ యాదవ్ కుటుంబ సభ్యుల చుట్టూ మరింత బలంగా బిగుస్తోంది. లాలూ కొడుకు, కూతుళ్లు ఇప్పటికే అవినీతి ఆరోపణలను ఎదుర్కొంటుండగా తాజాగా ఆయన భార్య రబ్రీదేవి పేరు సైతం బినామీ ఆస్తుల వ్యవహారంలో చోటుచేసుకుంది. బినామా లావాదేవీల చట్టం కింద మనీలాండరింగ్కు పాల్పడిన వారి జాబితాలో రబ్రీదేవి పేరును ఆదాయం పన్ను శాఖ మంగళవారంనాడు చేర్చింది. రబ్రీతో సహా లాలూ కుమార్తె మీసాభారతి, ఆమె భర్త శైలేష్ కుమార్, ఉప ఉపముఖ్యమంత్రి తేజస్వి యాదవ్, ఆయన తోబుట్టువులు రాగిణి, చంద యాదవ్లకు చెందిన 12 ప్లాట్లను ఆదాయం పన్ను శాఖ జప్తు చేసింది. ఢిల్లీలోని ఒక ఫాంహైస్, న్యూఫ్రెండ్స్ కాలనీలోని ఓ బంగ్లాను కూడా జప్తు చేశారు. రూ.85 కోట్లు విలువచేసే 12 ప్లాట్లలో రబ్రీదేవిని లబ్దిదారుగా గుర్తించారు. రూ.1000 కోట్ల మేరకు లాలూ కుటుంబసభ్యులు బినామీ డీల్స్ కలిగి ఉన్నారని భావిస్తున్న ఐటీ శాఖ ఇటీవల ఢిల్లీ, ఆ పరిసర ప్రాంతాల్లోని 22 లొకేషన్లలో దాడులు జరిపింది. రబ్రీదేవి పేరు సైతం తాజాగా బినామీ ఆస్తుల వ్యవహారంలో చిక్కుకోవడంతో లాలూ కుటుంబానికి మునుముందు మరింత కష్టాలు తప్పేలా లేవు.
newdhilly: beenami aastula vyavahaaram argady cheef laaluu prasad yadav kutumba sabhyula chuttu marinta balangaa bigustondi. laaluu koduku, koothullu ippatike avineeti aaropanalanu edurkontundagaa taajaagaa aayana bharya rabreedevi paeru saitam binami aastula vyavahaaramlo chotuchesukundi. binama lavadevila chattam kinda maneelaandaringku paalpadina vaari jaabitaalo rabreedevi paerunu aadaayam pannu saakha mangalavaaramnaadu cherchindi. rabreetho sahaa laaluu kumarte meesaabhaarati, aame bharta shailesh kumar, upa upamukhyamantri tejaswi yadav, aayana tobuttuvulu raagini, chanda yaadavlaku chendina 12 plaatlanu aadaayam pannu saakha japtu chesindi. dhilleelooni oka famhais, neufrends kaalaneelooni oo banglaanu kuudaa japtu chesaru. roo.85 kotlu viluvachese 12 plaatlalo rabreedevini labdidaarugaa gurtinchaaru. roo.1000 kotla meraku laaluu kutumbasabhyulu binami deals kaligi unnaarani bhaavistunna it saakha iteevala dhilli, aa parisara praantaallooni 22 lokeshanlalo daadulu jaripindi. rabreedevi paeru saitam taajaagaa binami aastula vyavahaaramlo chikkukovadamto laaluu kutumbaaniki munumundu marinta kashtaalu tappela levu.